ઝડપી બોલર જેમ્સ એન્ડરસને પાંચમી ટેસ્ટ મેચના બીજા દિવસે રમત દરમિયાન અમ્પાયરના નિર્ણયનો વિરોધ કરવા બદલ મેચ ફીના ૧૫ ટકા દંડ ફટકારાયો હતો અને એક ડીમેરિટ પોઇન્ટ પણ તેના ખાતામાં જોડાયો હતો. સપ્ટેમ્બર ૨૦૧૬માં આચારસંહિતાના નવા નિયમ બાદ એન્ડરસનનો આ પ્રથમ અપરાધ છે. ભારતીય ઇનિંગની ૨૯મી ઓવરમાં ભારતીય કેપ્ટન વિરાટ કોહલી સામે એલબીડબ્લ્યૂની અપીલ પર ડીઆરએસ બાદ તેણે અમ્પાયર કુમાર ધર્મસેના પાસેથી પોતાની કેપ પરત લેતી વખતે આક્રમક રીતે વાત કરી હતી. આથી તેને દંડ ફટકારાયો હતો.